Мариана Тинчева-Еклесия
Целувка върху стара икона

chitanka.info

Приведени чела след суха оран

отцеждали над теб последни капки пот.

Мъже над лява гръд те скривали

и тръгвали на бой, преди да кажат „сбогом“.

Жена в очакване приспивала копнежа

с една молитва — да осъмне майка!

Разсичана над жива кост, горена,

ти плакала си над опожарена черква…

И пръсти подир мъката превити

се клели над очите ти за вярност.

С безмълвен вик и верую си вдигала

духа на падналите „За България!“…

Сега пред тебе коленичат хиляди,

безмълвна памет устните пренасят.

И пак ехти молитвата нестихваща:

„Каквото е било до тук — помилвай, Господи!

Когото си облякъл в мир — благослови го!“

25 ноември 2006 г.

София

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.